10 Ke ini Jesus ọkọnọde uwụtn̄kpọ oro aban̄ade mbiet ye wheat emi edide eti n̄kpasịp, enye ama etịn̄ aban̄a ini emi mbon mfiakedem mîdiyakke ẹdiọn̄ọ m̀mê mmanie ẹdi ikọt Abasi. Enye ọkọdọhọ “ke adan̄aemi mme owo ẹdede idap,” ke Devil ọyọtọ mbiet ke in̄wan̄ emi Eyen owo ọkọtọde wheat. Edi ke ẹyeyak mbiba ẹkọri ọtọkiet tutu esịm “akpatre ini editịm n̄kpọ emi.” Jesus ọkọdọhọ ke “eti n̄kpasịp” ẹdi “nditọ obio ubọn̄,” mbiet ẹdi “nditọ andidiọk.” Ke akpatre ini editịm n̄kpọ emi, Eyen owo oyosio mbon ukpen̄e, oro edi, “mme angel” ọdọn̄ ẹkesat nti n̄kpasịp ẹsion̄o ke mbiet. Ekem, mmọ ẹyetan̄ nditọ Obio Ubọn̄ ẹbok ọtọkiet. (Matt. 13:24-30, 36-43) Didie ke emi eketịbe, ndien enye asan̄a nso ye Jehovah ndinyene otu emi ẹkerede enyịn̄ esie ke isọn̄?